చికాగో కుక్‌కౌంటీ యొక్క కౌంటీ స్థానం (సీట్). నగర ప్రభుత్వం మేయర్, లెజిస్లేచర్ అని రెండు భాగాలుగా విభజిస్తారు. మేయర్ నగర నిర్వహణ బాధ్యతలు చూసుకుంటాడు. ప్రజలచే ప్రతి నాలుగు సంవత్సరాకు ఒకసారి ఎన్నుకొనబడతాడు. కోశాధికారి, నిర్వహణ అధికారులు (క్లర్క్) కూడా ప్రజలచే ఎన్నుకొన బడతారు. ఇతర బాధ్యతలకు మేయరు అధికారులను (కమీషనర్లు) లను నియమిస్తాడు. ప్రజలచే ఎన్నుకొన బడిన 50 ఆల్డర్‌మెన్లతో కౌన్సిల్ విభాగం పనిచేస్తుంది. ఒక్కొక్క వార్డ్ నుండి ఒక ప్రతినిధిని ఎన్నుకుంటారు. కౌన్సిల్ నగరం లోని కొన్ని ప్రత్యేక చట్టాలు, ఆర్థిక ప్రణాళిక (బడ్జెట్) బాధ్యతలు నిర్వహిస్తారు. నవంబరు నెలలో నూతన ఆర్థిక ప్రణాళిక (బడ్జెట్) వివరాలను ప్రకటిస్తారు. కౌన్సిల్ అధికార పూర్వమైన నిర్ణయాలనూ చర్యలనూ తీసుకుంటుంది. 19వ శతాబ్దం నుండి చికాగో రాజకీయాలపై డెమాక్రటిక్కుల ప్రభావం ఎక్కువగా ఉంటూ వచ్చింది. సాంప్రదాయక వార్డ్‌ల నాయకులపై డెమాక్రటిక్ పార్టీకి చెందిన సంస్థలు ఆధిక్యత సాధించడం దీనికి కారణం. 20వ శతాబ్ద ఆరంభానికి చికాగో డెమాక్రటిక్‌ల బలమైన స్థానంగా మారింది. 1992 వరకు చికాగోలో డెమాక్రటిక్ పార్టీ బలం కొనసాగింది. 1927 తరువాత చికాగో రిపబ్లికన్ మేయర్ రాలేదు. పల్లె ప్రాంతంపై రిపబ్లికన్ల ఆధిక్యత నగర ప్రాంతంపై డెమాక్రటిక్ ఆధిక్యత కొనసాగుతూ వస్తుంది.

ఆరోగ్యం
భవన నిర్మాణం
ప్రభుత్వం
ఉత్తర ప్రాంతం